31999R2728
L 328/23
JURNALUL OFÍCIAL AL UNIUNII EUROPENE
REGULAMENTUL (CE) NR. 2728/1999 AL COMISIEI
din 20 decembrie 1999
de modificare a anexelor I, II și III la Regulamentul (CEE) nr. 2377/90 al Consiliului de instituire a unei proceduri comunitare pentru stabilirea limitelor maxime ale reziduurilor de medicamente de uz veterinar în alimentele de origine animală
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2377/90 al Consiliului din 26 iunie 1990 de instituire a unei proceduri comunitare pentru stabilirea limitelor maxime ale reziduurilor de medicamente de uz veterinar în alimentele de origine animală (1), astfel cum a fost modificat ultima dată prin Regulamentul (CE) nr. 2593/1999 al Comisiei (2), în special articolele 6 și 8,
(1)
întrucât, în conformitate cu Regulamentul (CEE) nr. 2377/90, limitele maxime ale reziduurilor trebuie stabilite progresiv pentru toate substanțele farmacologic active utilizate în Comunitate în medicamentele de uz veterinar destinate animalelor de la care se obțin produse alimentare;
(2)
întrucât limitele maxime ale reziduurilor ar trebui stabilite numai după examinarea în cadrul Comitetului pentru medicamente de uz veterinar a tuturor informațiilor relevante privind siguranța reziduurilor substanței respective pentru consumatorul de alimente de origine animală și a impactului reziduurilor asupra prelucrării industriale a produselor alimentare;
(3)
întrucât la stabilirea limitelor maxime ale reziduurilor de medicamente de uz veterinar din alimentele de origine animală este necesară precizarea speciei de animale în care pot exista reziduuri, nivelele care se pot regăsi în fiecare țesut de carne corespunzător obținut de la animalul tratat (țesut țintă) și natura reziduului relevant pentru monitorizarea reziduurilor (reziduu marker);
(4)
întrucât, în scopul controlării reziduurilor, în conformitate cu legislația comunitară corespunzătoare, limitele maxime ale reziduurilor ar trebui să se stabilească de obicei pentru țesuturile țintă din ficat sau rinichi; întrucât ficatul și rinichiul sunt totuși îndepărtate frecvent din carcasele comercializate internațional și ar trebui, așadar, să se stabilească întotdeauna limitele maxime ale reziduurilor pentru țesutul muscular sau adipos;
(5)
întrucât, în cazul medicamentelor de uz veterinar destinate utilizării pentru păsările ouătoare, animalele cu lactație sau albinele melifere, trebuie să se stabilească și limitele maxime ale reziduurilor pentru ouă, lapte sau miere;
(6)
întrucât flunixina, cefalexina, flumecina, meloxicamul și tiamulina ar trebui introduse în anexa I la Regulamentul (CEE) nr. 2377/90;
(7)
întrucât butafosfanul, eucalyptus globulus, furosemidul, echinacea, cupressi aetheroleum, crataegus, cefaloniumul, carlinae radix, cardiospermum halicacabum, turnera diffusa, calendula officinalis, euphrasia officinalis, boldo folium, bellis perennis, artemisia abrotanum, arnicae radix, arnica montana (arnicae flos, arnicae planta tota), aloe, Barbados, Capae, extractul uscat standardizat al acestora, preparate, allium cepa, ailanthus altissima, agnus Castus, aesculus hippocastanum, camphora, lobaria pulmonaria, syzygium cumini, solidago virgaurea, silybum marianum, serenoa repens, prunus laucerasus, okoubaka aubrevillei, viscum album, symphyti radix, lidocaină, hamamelis virginiana, lachnanthes tinctoria, hypericum perforatum și ginkgo bilobași harpagophytum procumbensși lavandulœ œtheroleumși ginseng ar trebui introduse în anexa II la Regulamentul (CEE) nr. 2377/90;
(8)
întrucât, în scopul facilitării finalizării studiilor științifice, tiamulina, spectinomicina, doramectinul, mebendazolul, propetamfosul, metamizolul, abamectina, cefaloniumul și rafoxanida ar trebui introduse în anexa III la Regulamentul (CEE) nr. 2377/90;
(9)
întrucât, înainte de intrarea în vigoare a prezentului regulamentul, ar trebui să se prevadă o perioadă de șaizeci de zile pentru a permite statelor membre să facă adaptările necesare autorizațiilor de introducere pe piață a medicamentelor de uz veterinar respective, acordate în conformitate cu Directiva 81/851/CEE a Consiliului (3), astfel cum a fost modificată ultima dată prin Directiva 93/40/CEE (4), în scopul luării în considerare a dispozițiilor prezentului regulament;
(10)
întrucât măsurile prevăzute de prezentul regulament sunt conforme cu avizul Comitetului permanent pentru medicamente de uz veterinar,
ADOPTĂ PREZENTUL REGULAMENT:
Articolul 1
Anexele I, II și III la Regulamentul (CEE) nr. 2377/90 se modifică în conformitate cu anexa la prezentul document.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Se aplică din a șaizecea zi de la data publicării.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 decembrie 1999.